สวัสดีค่ะ ถอนฟันกรามล่างซี่ลองสุดท้าย2ซี่ ซ้ายขวาข้างละซี้ ถอนมา1้ดือนกว่าๆ แผลหายสนิทดี แต่ทำไมถึงเจ็บกระพุ้งแก้มด้านในด้านซ้าย ริมฝึปากก็รู้สึกตึงๆเจ็บๆ ปลายลิ้นด้วยค่ะรู้สึกแสบๆ เกิดจากอะไรคะ และรักษาเบื่องต้นยังไงคะ ตอนนี้อยู่ต่างประเทศค่ะ ขอบพระล่วงหน้าค่ะ
สวัสดีค่ะ อาการเจ็บกระพุ้งแก้มด้านในข้างซ้าย ตึงๆ แสบๆ อาจจะเกิดจาก ภาวะเหงือกอักเสบหรือติดเชื้อไม่ว่าจะเป็นจากเชื้อแบคทีเรีย หรือเชื้อรา สาเหตุอื่นๆเช่น ฟันผุ รากประสาทฟันอักเสบ หรือฟันคุด แล้วไปกดเบียดเหงือกที่อยู่รอบๆ หรือมีแผลร้อนในในช่องปาก ต่อมน้ำลายอักเสบหรือติดเชื้อ หรือเป็นการบวมของผิวหนังหรือเนื้อเยื่อใต้ชั้นผิวหนังตรงบริเวณที่ตรงกับเหงือก เป็นต้นส่วนว่าจะเกี่ยวกับการถอนฟันที่ทำมาหรือไม่นั้น ก็ยังเป็นไปได้อยู่ ซึ่งอาการเจ็บหลังการถอนฟันเกิดได้ประมาณ 1 สัปดาห์หลังจากนั้น แต่ถ้าแผลแห้งและหายสนิทดีแล้ว อาจไม่อธิบายอาการเจ็บที่เป็นอยู่ถ้ามีอาการแสบด้วย อาจนึกถึงการระคายเช่นจากอาหาร จากสารเคมีที่ไปสัมผัสโดนก็ได้เช่นกันในเบื้องต้น รับประทานอาหารอ่อนๆที่ไม่ต้องเคี้ยวมาก ไม่รสจัด ไม่เผ็ดมาก ทำความสะอาดในช่องปากได้ตามปกติ และสังเกตอาการ ถ้ายังเจ็บมากขึ้นเรื่อยๆ แสบชัดเจน มีแผลในช่องปากให้เห็นที่เป็นเรื้อรังไม่หาย ควรไปพบแพทย์เพื่อตรวจเพิ่มเติม